proxectonos/corpus_dominio_legal_administrativo_tmp huggingface dataset:
EXTRACTO da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C).
Consellería de Medio Ambiente, Territorio e Vivenda — III. Outras disposicións — 21/12/2021

BDNS (Identif.): 600181.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias as persoas físicas ou xurídicas, distintas das entidades locais, ou entidades sen personalidade xurídica, propietarias de elementos incluídos no Catálogo galego de árbores senlleiras na data de publicación desta orde.
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022 (código de procedemento MT804C).
Terceiro. Bases reguladoras e convocatoria
Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C).
Cuarto. Contía
O importe asignado é de corenta e cinco mil euros (45.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 30 de setembro de 2022.
Santiago de Compostela, 3 de decembro de 2021
EXTRACTO da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B).
Consellería de Medio Ambiente, Territorio e Vivenda — III. Outras disposicións — 21/12/2021

BDNS (Identif.): 599995.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as entidades locais, propietarias de elementos incluídos no Catálogo galego de árbores senlleiras na data de publicación desta orde. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022 (código de procedemento MT804B) destinadas ás entidades locais.
Terceiro. Bases reguladoras e convocatoria
Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B).
Cuarto. Contía
O importe asignado é de vinte e cinco mil euros (25.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será de 1 mes contado a partir do día seguinte da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 30 de setembro de 2022.
Santiago de Compostela, 3 de decembro de 2021
RESOLUCIÓN do 16 de decembro de 2021, da Secretaría Xeral da Emigración, pola que se publican as subvencións concedidas ao abeiro da Resolución do 12 de marzo de 2021 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para o mantemento do autoemprego na Comunidade Autónoma galega das persoas emigrantes galegas retornadas, e se procede á súa convocatoria para o ano 2021 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 24/12/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 22 das bases reguladoras da convocatoria,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución ao abeiro da Resolución do 12 de marzo de 2021, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para o mantemento do autoemprego na Comunidade Autónoma galega das persoas emigrantes galegas retornadas, e se procede á súa convocatoria para o ano 2021 (
Diario Oficial de Galicia
núm. 59, do 29 de marzo).
Finalidade:
– Liña 1, subvencións para promover o autoemprego e a actividade emprendedora: teñen por finalidade fomentar o seu establecemento como persoas traballadoras autónomas ou por conta propia.
– Liña 2, subvencións COVID-19 para mantemento do autoemprego: destinadas a compensar as perdas provocadas pola redución da actividade económica das persoas traballadoras autónomas ou por conta propia no contexto actual de pandemia.
Aplicación orzamentaria: 04.30.312C.470.0 dos orzamentos xerais da Comunidade Autónoma galega para o ano 2021.
Crédito orzamentario: 800.000,00 euros.
Santiago de Compostela, 16 de decembro de 2021
RESOLUCIÓN do 9 de decembro de 2021 pola que se dá publicidade da relación das axudas concedidas a concellos ao abeiro da Resolución do 3 de setembro de 2021 pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia, xestionadas por este instituto, e se establece a súa convocatoria en réxime de concorrencia non competitiva para o ano 2021 (código de procedemento MT402B).
Instituto de Estudos do Territorio — III. Outras disposicións — 27/12/2021

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación de concellos beneficiarios e ao importe das axudas concedidas polo Instituto de Estudos do Territorio (IET), con cargo aos orzamentos xerais da Comunidade Autónoma de Galicia para o ano 2021, relativa á convocatoria de axudas que a seguir se indica:
a) Norma reguladora da convocatoria: Resolución do 3 de setembro pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia, xestionadas polo Instituto de Estudos do Territorio, e se establece a súa convocatoria en réxime de concorrencia non competitiva para o ano 2021 (código de procedemento MT402B).
b) Aplicación orzamentaria: 08.80.541E.760.00, código de proxecto 2021 00002.
c) Crédito orzamentario: 800.000,00 €.
d) Persoas beneficiarias: concellos de Galicia, de forma individual, que teñan menos de 20.000 habitantes, de acordo coas cifras oficiais do padrón municipal de habitantes en data 1 de xaneiro de 2020, publicadas polo Instituto Galego de Estatística.
e) Finalidade e contía: a corrección de impactos paisaxísticos presentes tanto en edificios de titularidade municipal coma en certos equipamentos de titularidade municipal, ou ben os producidos por eles debido ao seu aspecto exterior, todo isto en congruencia cos valores paisaxísticos recollidos no Catálogo das paisaxes de Galicia e cos obxectivos e criterios que expresan as directrices de paisaxe de Galicia (código de procedemento MT402B), a través de dúas liñas de axuda.
As dúas liñas de axuda obxecto de subvención son as seguintes:
Liña I. Edificios ou dependencias destinada á prestación dos servizos municipais.
Liña II. Equipamentos de titularidade municipal que se sinalan a continuación que, polo seu deficiente estado de conservación ou pola súa propia configuración, se asocian co problema do feísmo e producen unha distorsión da paisaxe no contorno natural ou urbano onde se sitúan: fontes, lavadoiros públicos, palcos de música e hórreos.
O importe da subvención será:
Liña I: 70 % do orzamento do investimento subvencionable, co límite máximo de 25.000 € por concello.
Liña II: 70 % do orzamento do investimento subvencionable, co límite máximo de 10.000 € por concello.
f) Concellos beneficiarios e importe da axuda concedida a cada un deles, en €:
Santiago de Compostela, 9 de decembro de 2021
RESOLUCIÓN do 2 de decembro de 2021 pola cal se publica o plan de estudos do máster universitario en Sistemas Aéreos non Tripulados.
Universidade de Santiago de Compostela — III. Outras disposicións — 23/12/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 5 de outubro de 2021 (publicado no
Boletín Oficial del Estado
do 22 de outubro por Resolución do secretario xeral de universidades do 6 de outubro de 2021).
Este reitorado, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Sistemas Aéreos non Tripulados pola Universidade de Santiago de Compostela e a Universidade de Vigo.
Santiago de Compostela, 2 de decembro de 2021
Código RUCT: 4317743.
Rama de coñecemento: Enxeñaría e Arquitectura.
Universidades participantes: Universidade de Santiago de Compostela e Universidade de Vigo.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 2 de decembro de 2021 pola que se publica a corrección de erros do plan de estudos do máster universitario en Investigación Química e Química Industrial.
Universidade de Santiago de Compostela — III. Outras disposicións — 23/12/2021

Advertidos erros no anexo á Resolución do 27 de abril de 2021 pola que se publica o plan de estudos de máster universitario en Investigación Química y Química Industrial pola Universidade da Coruña, a Universidade de Santiago de Compostela e a Universidade de Vigo, publicado no DOG número 87, do 10 de maio de 2021.
Esta reitoría resolve o seguinte:
Publicar a corrección do plan de estudos conducente á obtención do título oficial de máster universitario en Investigación Química e Química Industrial pola Universidade da Coruña, a Universidade de Santiago de Compostela e a Universidade de Vigo, que quedará estruturado segundo consta no anexo I da presente resolución
Santiago de Compostela, 2 de decembro de 2021
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Os alumnos/as deberán superar obrigatoriamente as materias do módulo común (15 créditos), 21 créditos de materias optativas e un traballo de fin de máster de 24 créditos.
Na orientación investigadora o alumno cursará obrigatoriamente a materia práctica Iniciación á Investigación (6 ECTS) mais outros 15 créditos elixidos libremente dos módulos de: Química do Medio Natural, Química Sintética, Química Biolóxica, Nanoquímica e Novos Materiais, e Técnicas Analíticas Avanzadas.
– Para obter unha especialidade por esta orientación deberán cursar un mínimo de 9 ECTS dentro do módulo da especialidade elixida.
– A orientación investigadora sen especialidade obterase cursando a materia Iniciación á Investigación e materias de calquera módulo do máster, podendo elixir como máximo dúas materias do módulo de Química Industrial.
Na orientación profesionalizante, o alumno cursará obrigatoriamente a materia Xestión de Proxectos (3 ECTS) mais outros 18 ECTS do módulo de Química e Economía Industrial.
No caso de o alumno querer cursar máis dunha especialidade non tería que volver realizar o módulo común nin o TFM.
EXTRACTO da Resolución do 17 de decembro de 2021 pola que se modifican os créditos orzamentarios da Resolución do 18 de maio de 2021, pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2021, susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia competitiva (código de procedemento IG300C).
Instituto Galego de Promoción Económica — III. Outras disposicións — 23/12/2021

BDNS (Identif.): 566894.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Redistribución do crédito orzamentario
Modifícase a distribución plurianual dos créditos dispoñibles para concesións na convocatoria da liña IG240 Axudas, que se aboarán con cargo ás seguintes aplicacións orzamentarias e polos seguintes importes e distribución plurianual:
Partida orzamentaria 06.A1.741.A.7700: 450.000 €, con cargo ao exercicio 2021, e 6.450.000 € con cargo ao exercicio 2022.
Partida orzamentaria 06.A1.741.A.7810: 50.000 €, con cargo ao exercicio 2021, e 50.000 € con cargo ao exercicio 2022.
Santiago de Compostela, 17 de decembro de 2021
RESOLUCIÓN do 2 de decembro de 2021 pola que se publica a modificación do plan de estudos do máster universitario en Procesos de Formación.
Universidade de Santiago de Compostela — III. Outras disposicións — 23/12/2021

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 6 de maio de 2021,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Procesos de Formación pola Universidade de Santiago de Compostela, que quedará configurado consonte o anexo a esta resolución.
Santiago de Compostela, 2 de decembro de 2021
Código RUCT: 4311781.
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Modalidade de impartición: semipresencial.
Cadro 1. Distribución de créditos ECTS segundo o tipo de materia
Cadro 2. Plan de estudos do máster.
Especialidades:
Este máster non ten especialidades, pero si dous itinerarios formativos:
– Innovación e calidade.
– Orientación e asesoramento.
Para obter o título por un itinerario o alumnado deberá cursar as dúas materias do módulo de orientación correspondente. Tamén pode optar por finalizar os seus estudos sen itinerario.
RESOLUCIÓN do 2 de decembro de 2021 pola que se publica o plan de estudos do máster universitario en Xerontoloxía.
Universidade de Santiago de Compostela — III. Outras disposicións — 23/12/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 5 de outubro de 2021 (publicado no BOE do 22 de outubro por Resolución do secretario xeral de Universidades do 6 de outubro de 2021),
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Xerontoloxía pola Universidade de Santiago de Compostela e a Universidade da Coruña.
Santiago de Compostela, 2 de decembro de 2021
Código RUCT: 4317745.
Rama de coñecemento: Ciencias da Saúde.
Universidades participantes: Universidade de Santiago de Compostela e Universidade da Coruña.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
O máster en Xerontoloxía conta con dúas especialidades:
– Xerontoloxía Clínica (UDC).
– Xerontoloxía Social (USC).
Os alumnos/as deberán cursar polo menos unha especialidade, para o cal deberán superar as materias vinculadas (8 créd.) e as prácticas externas e o TFM vinculados á especialidade.
Poderán, así mesmo, cursar a 2ª especialidade cumprindo os mesmos requisitos que para a 1ª especialidade.
As materias vinculadas dunha especialidade poderán computar como optativas xerais na outra especialidade.
RESOLUCIÓN do 2 de decembro de 2021 pola que se publica o plan de estudos do máster universitario en Tecnoloxías en Márketing e Comunicación Política.
Universidade de Santiago de Compostela — III. Outras disposicións — 23/12/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 5 de outubro de 2021 (publicado no BOE do 22 de outubro por Resolución do secretario xeral de Universidades do 6 de outubro de 2021).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Tecnoloxías en Márketing e Comunicación Política pola Universidade de Santiago de Compostela.
Santiago de Compostela, 2 de decembro de 2021
Código RUCT: 4317829.
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
Este máster non ten especialidades nin itinerarios, porén, os alumnos/as deberán escoller tres materias de cada un dos módulos optativos da titulación para obter os 18 créditos optativos que teñen que superar.
RESOLUCIÓN do 2 de decembro de 2021 pola que se publica o plan de estudos do máster universitario en Xornalismo e Comunicación Multimedia: Novas Tendencias en Produción, Xestión e Difusión do Coñecemento.
Universidade de Santiago de Compostela — III. Outras disposicións — 23/12/2021

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 5 de outubro de 2021 (publicado no BOE do 22 de outubro, por Resolución do secretario xeral de Universidades do 6 de outubro de 2021).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Xornalismo e Comunicación Multimedia: Novas Tendencias en Produción, Xestión e Difusión do Coñecemento pola Universidade de Santiago de Compostela.
Santiago de Compostela, 2 de decembro de 2021
Código RUCT: 4317746.
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Complementos de formación:
O alumnado que proveña de graos de Humanidades e Ciencias Sociais diferentes a Xornalismo, Comunicación Audiovisual e Publicidade terá que cursar os complementos formativos ofertados no título.
Especialidades:
Este máster ten dúas especialidades:
– Especialidade en Elaboración de Contidos Informativos e Comunicación Multimedia.
– Especialidade en Ideación e Creación de Produtos Multimedia.
Para obter unha especialidade o alumno deberá cursar as materias optativas do módulo da especialidade. Tamén pode optar por obter o título sen especialidade se non cumpre este requisito, para o cal pode cursar as materias optativas á súa elección de entre toda a oferta.
Itinerarios:
Ademais das especialidades, o título ten dous itinerarios:
– Saída profesional.
– Saída investigadora.
O alumno/a deberá matricularse nun dos dous itinerarios. Para realizar o itinerario profesional deberá cursar as prácticas externas e para o itinerario investigador a materia Métodos de Investigación Cualitativa e Cuantitativa. O traballo fin de máster está vinculado ao itinerario, polo que o alumno/a que queira cursar os dous itinerarios deberá realizar dous TFM.
EXTRACTO da Orde do 10 de decembro de 2021 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros cofinanciadas co Fondo Europeo Marítimo e de Pesca (FEMP), e se convocan para o ano 2022, tramitado como expediente anticipado de gasto (código de procedemento PE119A).
Consellería do Mar — III. Outras disposicións — 23/12/2021

BDNS (Identif.): 600024.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Poderán ser beneficiarios das subvencións, sen prexuízo de reunir os demais requisitos establecidos nestas bases, os pescadores enrolados en buques pesqueiros ou, segundo o caso, con titulación que permita desenvolver a actividade pesqueira.
Segundo. Finalidade
As axudas terán como finalidade:
A primeira adquisición dun buque de pesca.
Terceiro. Bases reguladoras
Orde do 10 de decembro de 2021 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros cofinanciadas co Fondo Europeo Marítimo e de Pesca (FEMP), e se convocan para o ano 2022, tramitado como expediente anticipado de gasto (código de procedemento PE119A).
Cuarto. Importe
Para o ano 2022 as axudas concederanse con cargo á seguinte aplicación orzamentaria que figura dotada no orzamento de gastos da Consellería do Mar para o ano 2022, sendo o importe total máximo das subvencións que se concedan no dito exercicio orzamentario, o seguinte:
Aplicación orzamentaria: 15.02.723A.780.0.
Importe: 292.500 € para adquisición dun buque de pesca.
Quinto. Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 10 de decembro de 2021
RESOLUCIÓN do 17 de decembro de 2021 pola que se modifican os créditos orzamentarios da Resolución do 18 de maio de 2021, pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2021, susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia competitiva (código de procedemento IG300C).
Instituto Galego de Promoción Económica — III. Outras disposicións — 23/12/2021

Mediante a Resolución do 18 de maio de 2021 publicouse no DOG nº 101, do 1 de xuño, o Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2021 susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e procedeuse á súa convocatoria en réxime de concorrencia competitiva.
No punto terceiro da resolución establécese que o crédito dispoñible está distribuído do seguinte xeito:
Unha vez analizadas as solicitudes recibidas, a previsión de asignación de fondos ás solicitudes correspondentes á liña IG240 Axudas atendibles a cargo da partida 06.A1.741A.781.0 leva a considerar que o importe máximo da axuda para conceder a cargo desa partida será inferior aos 100.000 €. Tendo en conta o anterior, haberá un importe sobrante de 300.000 € nesa partida que podería aplicarse para financiar proxectos atendibles a cargo da partida 06.A1.741A.770.0, nos cales a demanda é moito maior. Para iso, dado que a convocatoria está nunha fase de xestión inicial en que a operación Feder non está finalizada, proponse redistribuír os créditos da partida 06.A1.741A.781.0 de maneira que se poida financiar un maior número de proxectos.
Co fin de apoiar a maior cantidade de solicitudes de axuda posible,
Artigo 1
Modificar a distribución plurianual dos créditos dispoñibles establecidos no punto terceiro da Resolución do 18 de maio de 2021 pola que se dá publicidade do Acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2021 susceptibles de seren financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia competitiva (código de procedemento IG300C), que quedará como segue:
Artigo 2
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de decembro de 2021
RESOLUCIÓN do 14 de decembro de 2021, da Secretaría Xeral Técnica da Consellería de Cultura, Educación e Universidade, pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2020/21 (código de procedemento ED601A).
Consellería de Cultura, Educación e Universidade — III. Outras disposicións — 23/12/2021

Unha vez que se deu conta das solicitudes presentadas ao abeiro do disposto na Orde do 13 de xullo de 2021 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2020/21 (código do procedemento ED601A), no marco da aplicación orzamentaria 10.10.423A.481.0 dos orzamentos xerais da Comunidade Autónoma de Galicia para o ano 2021, polo importe total de 1.200.000 euros:
Xa instruídos os expedientes seguindo a orde de presentación de solicitudes e vista a proposta formulada polo Servizo de Xestión de Comedores Escolares e elevada a esta secretaría xeral,
Primeiro. Outorgar as axudas a favor das asociacións, federacións e confederacións de nais e pais de alumnos/as que a seguir se detallan (no anexo).
Segundo. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.10.423A.481.0 dos orzamentos xerais de gastos da Comunidade Autónoma de Galicia para o ano 2021.
Terceiro. Publíquese no
Diario Oficial de Galicia
e na páxina web da consellería e notifíqueselles esta resolución ás persoas interesadas, que disporán dun prazo de dez (10) días para a súa aceptación. Transcorrido este sen que se producise manifestación expresa, entenderase tacitamente aceptada.
Contra esta resolución, que pon fin a vía administrativa, poderá interporse recurso potestativo de reposición ante o conselleiro de Educación, Cultura e Universidade no prazo dun (1) mes, a partir do día seguinte a aquel en que se publique no
Diario Oficial de Galicia
, de acordo co establecido na Lei 39/2015, do 1 de outubro, do procedemento administrativo común das administracións públicas, ou poderá ser impugnada directamente ante a xurisdición contencioso-administrativa, no prazo de dous (2) meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de decembro de 2021
RESOLUCIÓN do 17 de decembro de 2021, da Secretaría Xeral da Emigración, pola que se amplía a dotación orzamentaria da Resolución do 3 de febreiro de 2021, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).
Vicepresidencia primeira e Consellería de Presidencia, Xustiza e Turismo — III. Outras disposicións — 23/12/2021

O 17 de febreiro de 2021 publicouse no
Diario Oficial de Galicia
a Resolución do 3 de febreiro de 2021, pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021 (código de procedemento PR905A).
No artigo 2 precísase que se destinará para o financiamento destas axudas un crédito de dous millóns douscentos mil euros (2.200.000 €) con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2021, e sinálase que este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación.
Tendo en conta que o crédito inicialmente destinado a esta convocatoria resulta insuficiente debido ao gran volume de solicitudes presentadas, cómpre, mediante esta resolución, ampliar a dotación orzamentaria para a concesión das mencionadas axudas.
En virtude do exposto, no exercicio das competencias atribuídas no Decreto 109/2021, do 15 de xullo, e de conformidade co disposto na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o regulamento da referida Lei 9/2007; nos preceptos básicos da Lei 38/2003, do 17 de novembro, xeral de subvencións; na Lei 1/2016, do 18 de xaneiro, de transparencia e bo goberno; na Lei 39/2015, do 1 de outubro, do procedemento administrativo común das administracións públicas; na Lei 4/2019, do 17 de xullo, de administración dixital de Galicia, e na demais normativa de aplicación,
Artigo único.
Ampliación da dotación orzamentaria
1. Ampliar a dotación orzamentaria prevista na Resolución do 3 de febreiro de 2021 pola que se aproban as bases reguladoras para a concesión das axudas extraordinarias e as de reforzo COVID-19 a persoas emigrantes galegas retornadas e se procede á súa convocatoria para o ano 2021, na contía de 300.000,00 euros, con cargo á aplicación orzamentaria 04.30.312C.480.2. A totalidade dese importe irá destinado á liña 2 de axudas de reforzo COVID-19 (código de proxecto 2021 00002).
2. Esta ampliación orzamentaria non afecta o prazo de presentación de solicitudes establecido na resolución de convocatoria nin o resto dos seus artigos.
Disposición derradeira única.
Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de decembro de 2021
EXTRACTO da Orde do 9 de decembro de 2021 pola que se regula o réxime de subvencións ás organizacións sindicais e se procede á súa convocatoria para o ano 2022, tramitada por anticipado de gasto (códigos de procedemento TR807A e TR807B).
Consellería de Emprego e Igualdade — III. Outras disposicións — 27/12/2021

BDNS (Idenf.): 601517.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Organizacións sindicais con representación no ámbito da Comunidade Autónoma de Galicia.
Segundo.
Obxecto
A convocatoria de axudas que concederá a Consellería de Emprego e Igualdade ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2022, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro.
Bases reguladoras
Orde do 9 de decembro de 2021 pola que se regula o réxime de subvencións ás organizacións sindicais e se procede á súa convocatoria para o ano 2022, tramitada por anticipado de gasto (códigos de procedemento TR807A e TR807B).
Cuarto.
Importe
Para a concesión destas axudas destínase un millón noventa e nove mil oitocentos euros (1.099.800 €), de acordo coa seguinte distribución:
Axudas para o desenvolvemento das actividades ordinarias das organizacións sindicais durante o ano 2022.
780.200 € proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2021 en virtude das eleccións celebradas nas empresas e nas administracións públicas no ámbito de Galicia.
Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
319.600 € proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2021 en virtude das eleccións celebradas nas empresas e nas administracións públicas no ámbito de Galicia.
Quinta.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no
Diario Oficial de Galicia
.
Santiago de Compostela, 9 de decembro de 2021
RESOLUCIÓN do 7 de decembro de 2021 pola que se dá publicidade ao esgotamento de crédito da Resolución do 5 de xullo de 2021, pola que se establecen as bases reguladoras das axudas para a adquisición de vivendas protexidas e se procede á súa convocatoria para o ano 2021 (código de procedemento VI420C).
Instituto Galego da Vivenda e Solo — III. Outras disposicións — 15/12/2021

Feitos:
Primeiro. A resolución da presidenta do Instituto Galego da Vivenda e Solo (en diante, IGVS), do 5 de xullo de 2021, publicada no
Diario Oficial de Galicia
(no sucesivo, DOG) núm. 140, do 23 de xullo, convocou as subvencións para a adquisición de viviendas protexidas para o ano 2021 (código de procedemento VI420C).
Segundo. O ordinal décimo sétimo, número 2, da Resolución do 5 de xullo de 2021 establece que para os efectos de adoptar as correspondentes resolucións de concesión das axudas se terá en conta a orde cronolóxica de entrada das solicitudes en calquera dos rexistros previstos no artigo 16.4 da Lei 39/2015, do 1 de outubro, do procedemento administrativo común das administracións públicas, e que, para tal fin, se considerará data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2021 tiña a data de entrada en calquera dos rexistros previstos no artigo 16.4 da Lei 39/2015, do 1 de outubro, o día 28 de xullo de 2021 ás 15.34.00 horas.
Consideracións legais e técnicas:
Primeira. O ordinal décimo sétimo, número 2, da Resolución do 5 de xullo de 2021 establece que serán denegadas aquelas solicitudes que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non comporte o esgotamento do crédito nun único acto de concesión, senón que a súa disposición se realice en actos sucesivos, o órgano xestor deberá publicar, no DOG e na súa páxina web, o esgotamento da partida orzamentaria asignada.
En virtude do exposto anteriormente e de acordo co establecido no artigo 31.4 da Lei 9/2007, do 13 de xuño,
Dar a coñecer o esgotamento, con data do 28 de xullo de 2021, ás 15.34.00 horas, do crédito autorizado para a anualidade 2021 destinado a sufragar as subvencións para a adquisición de vivendas protexidas.
Santiago de Compostela, 7 de decembro de 2021
RESOLUCIÓN do 2 de decembro de 2021, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 5 de xaneiro de 2021 pola que se establecen as bases reguladoras xerais e a convocatoria do ano 2021 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto (código de procedemento PE209B).
Consellería do Mar — III. Outras disposicións — 15/12/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 5 de xaneiro de 2021 pola que se establecen as bases reguladoras xerais e a convocatoria do ano 2021 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto (código de procedemento PE209B).
Santiago de Compostela, 2 de decembro de 2021
1. Finalidade: axudas a proxectos colectivos que contribúan á conservación e á restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e nun 25 % pola Comunidade Autónoma.
3. Beneficiarios e axudas concedidas:
RESOLUCIÓN do 2 de decembro de 2021, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 24 de maio de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior, e se procede á súa convocatoria para o ano 2021 (código de procedemento PR811A).
Vicepresidencia primeira e Consellería de Presidencia, Xustiza e Turismo — III. Outras disposicións — 15/12/2021

Conforme o establecido no artigo 25 da Orde do 24 de maio de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2021, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 3 de agosto de 2021, de conformidade coa Orde do 24 de maio de 2021 (DOG núm. 108, do 9 de xuño), para a execución de seis proxectos de acción humanitaria no exterior que executarán as organizacións non gobernamentais de cooperación para o desenvolvemento (ONGD), por un importe global de trescentos oitenta e seis mil setecentos sesenta e cinco euros con noventa céntimos (386.765,90 €), nas contías, beneficiarios e finalidade que se relacionan no anexo desta resolución.
Santiago de Compostela, 2 de decembro de 2021
RESOLUCIÓN do 2 de decembro de 2021, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 7 de maio de 2021 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento no marco da Axenda 2030, que van executar os grupos e centros de investigación das universidades galegas, e se procede á súa convocatoria (código de procedemento PR815A).
Vicepresidencia primeira e Consellería de Presidencia, Xustiza e Turismo — III. Outras disposicións — 15/12/2021

Conforme o establecido no artigo 25 da Orde do 7 de maio de 2021 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento no marco da Axenda 2030, que van executar os grupos e centros de investigación das universidades galegas, e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 10 de agosto de 2021, de conformidade coa Orde do 7 de maio de 2021 (DOG núm. 94, do 21 de maio), para a execución de 5 proxectos para a realización de proxectos de investigación e para a creación de grupos de investigación en materia de cooperación para o desenvolvemento no marco da Axenda 2030, que van executar os grupos e centros de investigación das universidades galegas, por un importe global de cento corenta e nove mil novecentos vinte e catro euros (149.924,00 €), nas contías, beneficiarios e finalidade que se relacionan no anexo desta resolución.
Santiago de Compostela, 2 de decembro de 2021
RESOLUCIÓN do 2 de decembro de 2021, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 20 de abril de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento, e se procede á súa convocatoria (código de procedemento PR804A).
Vicepresidencia primeira e Consellería de Presidencia, Xustiza e Turismo — III. Outras disposicións — 15/12/2021

Conforme o establecido no artigo 25 da Orde do 20 de abril de 2021 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento, e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, a contía e a finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea, do 14 de xullo de 2021, de conformidade coa Orde do 20 de abril de 2021 (DOG núm. 82, do 3 de maio) para a execución de trece (13) proxectos de educación para o desenvolvemento e a cidadanía global que executarán as organizacións non gobernamentais de cooperación ao desenvolvemento (ONGD), por un importe global de cincocentos mil euros (500.000,00 €), nas contías, beneficiarios e finalidade, que se relacionan no anexo desta resolución.
Santiago de Compostela, 2 de decembro de 2021